Blizzardi ametlik seisukoht on hetkel, et laiendus tuleb veel sellel aastal, mida on järgi jäänud veel kolm ja pool kuud. Teada on veel niipalju, et 22.-23. oktoober toimub Anaheimis Blizzcon, kus suure tõenäosusega kuulutatakse  välja "Cataclysm"-i järglane. Võttes aluseks veel varasemate laienduste graafikud ning siin-seal Blizzardi poolt tehtud vihjeid, võib hetkel oletada, et 2. novembri eelne öö saab olema see aeg, mil "World of Warcraft"-i fännid taas sabasse kogunevad, et oma vere ja higiga teenitud rahapabereid väikese karbi vastu vahetada.